Sfântul Prooroc Ilie Tezviteanul. Ce le va spune 
oamenilor în vremea lui antihrist, alături de Sfântul 
Prorooc Enoh 

Venirea din nou pe Pământ a Sfântului Ilie 


Asemeni Sfântului Enoh, Sfântul Prooroc Ilie este un martor al 
Domnului, care a fost ridicat cu trupul la cer. 

Despre ridicarea Sfântului Enoh la cer, aflăm din Sfânta Scriptură, 
astfel:”Şi a umblat Enoh cu Dumnezeu şi nu s-a mai aflat, pentru că 


Dumnezeu îl strămutase (adică îl luase la Sine. 


Verbul metatithemi înseamnă nu numai a muta, a strămuta, a schimba 
locul, ci şi a preface, a transforma, a trece ceva sau pe cineva dintr-o stare 
de existenţă în alta. De aici exegeza asupra misterului în care Sf. Prorooc 


Enoh a fost strămutat)” (Facere 5, 24). 


Despre ridicarea Sfântului Ilie la cer, aflăm tot din Vechiul Testament, 


astfel: “Şi a fost că-n timp ce mergeau, şi vorbeau, iată, un car de foc şi cai 


de foc i-au despărţit unul de altul(adică Ilie de Elisei): în vârtej de vânt, 


Ilie era luat prin ridicare, ca şi cum ar fi fost la cer” (4 Regi 2, 11). 


Aceştia, adică Sfinţii Prooroci Enoh şi Ilie vor fi trimişi de Domnul pe 
pământ, pentru a-L predica oamenilor pe Hristos. Aceşti doi prooroci au 
să se pogoare, să vină din Rai, trimişi de Dumnezeu, fiind luaţi cu totul cu 


trupul la cer. 


Când vor predica ei cu mare putere şi vor înfrunta pe Antihrist trei ani şi 
jumătate, cât va împărăţi el, Sfinţii Enoh şi Ilie vor avea mare putere să 
străbată tot pământul cu fel de fel de minuni. Au să facă minuni mari şi 
semne în Ierusalim că să întoarcă pe evrei, căci ei nu se întorc până nu vin 
Enoh şi Ilie. 


Vor întoarce inimile către fii, şi sinagoga satanei către Hristos. Când vor 
predica ei, îi va auzi tot pământul şi-i va vedea toată lumea. Și acestea sunt 
scrise de aproximativ 2000 de ani la Apocalipsă 11, 3-11. În lupta cu 
Antihrist, ei vor fi răpuşi şi omorâţi, dar după trei zile şi jumătate vor 
învia, iar peste cei ce s-au bucurat de moartea lor va cădea frică mare 


(Apocalipsa 11, 3-11). 
Părintele Cleopa despre propovăduirea Sfinţilor Ilie şi Enoh 


Şi cine ar fi crezut? Ar zice cineva că este o nebunie asta. Și se întrebau 
oamenii: „Cum o să-i vadă pe Enoh şi Ilie? Din continentul Asia sau 
Africa, cum o să-i audă în America?” Acum, dacă ar predica, îi vede la 


televizor toată lumea şi îi aude la aparate toată lumea. 


Cum să nu! Dumnezeu ştie toate, ca şi cum ar fi venit. Când vor predica și 
vor face minuni, tu ai să te uiţi aici şi ai să-i vezi cum fac minuni, cum 
învie morţii, şi ai să auzi de aici ce predică Enoh şi Ilie şi cum mustră pe 


Antihrist, când va împărăţi peste toată lumea, timp de 1260 de zile. 


Sfântul Nicolae Velimirovici: Ce le vor spune Ilie şi Enoh 


oamenilor când vor veni? 


Cu mare putere atât în fapte cât şi în cuvinte, aceştia vor 
mărturisi despre Hristosul Cel viu, şi ca nişte gornişti care 


sună alarma vor chema neamul omenesc cel stricat să se 
pocăiască grabnic. Întrebaţi: „Ce le vor spune ei, 
aproximativ, oamenilor?”. Eu vă pot răspunde tot 
aproximativ. Ei vor striga în urechile cele învârtoşate ale 
oamenilor: 


— Pocăiti-vă fără întârziere, fără nici o zi de 
amânare, căci, iată, a venit sfârşitul lumii! 


La care oamenii vor râde şi printre hohote le vor răspunde: 


— Lumea aceasta n-are nici început și nici sfârşit. Despre 
pocăință vorbeau cândva doar babele şi ignoranţii. 


Prorocii iarăşi: 


— Voi sunteţi fii ai luminii. Părintele vostru Cel 
ceresc este Părintele luminii, Dumnezeul Cel viu și 
Unul. Pocăiţi-vă şi purtaţi-vă ca nişte fii ai luminii. 
Iată, Judecătorul vine, este deja în prag! 


Printre râsete şi chicoteli nebune oamenii vor răspunde: 
— Noi nu suntem fii ai luminii, ci zei ai luminii. Noi înşine 
facem lumina. Voi, veneticilor, pocăiţi-vă de bâiguielile 


voastre plicticoase până ce nu vă judecăm. 


Iarăşi vor lua cuvântul cei doi oameni ai lui Dumnezeu şi 
vor grăi: 


— Treziţi-vă, oameni, din beţie, ură şi răutate. Fiţi 
de un suflet şi de un cuget în Hristos Domnul. 


La care oamenii cu supărare: 
— Dacă ne-am face de un suflet şi de un cuget ar înceta 


toată viaţa noastră politică, ce e întemeiată pe partide, şi 
anume pe aceste trei partide principale: progresist, 


hiperprogresist şi ultraprogresist. Înseamnă că voi sunteţi 
contra politicii moderne progresiste, drept care se cuvine 
să fiți bătuţi cu pietre. 


Iarăşi prorocii: 


— Nu vă războiţi unii împotriva altora, căci sunteţi 
fraţi. Dracul vă minte, şi vă împarte, şi vă aduce la 
ruină. Sloboziţi-vă de dracul cel rău. 


Auzind aceasta, unii dintre mai-marii poporului le vor 
răspunde cu mare mânie: 


— Întreg sistemul nostru economic atârnă de fabricile de 
armament. Prin război se ajunge la selecţia celor mai 
puternici şi mai capabili să trăiască. Asta ne învaţă filosofii 
noştri; asta ne învaţă şi natura prin crocodili şi urangutani. 
Aşadar, sunteţi contra situaţiei economice progresiste a 
timpului nostru? O să vă omorâm dacă nu tăcețţi. 


Vor striga atunci oamenii lui Dumnezeu: 


— Vai, fraţilor, lăsaţi gândurile şi vorbele 
nebunești și mântuiţi-vă în grabă sufletele de focul 
iadului, care şi-a căscat gura să vă primească! 
Pocăiţi-vă şi lepădaţi toată cugetarea trupească; nu 
sunteţi dobitoace, ci oameni ai lui Dumnezeu. Iată, 
Dumnezeu vine să judece lumea! 


Pierzându-şi cu totul firea, oamenii cei nervoşi vor începe 
să ţipe cu încrâncenare: 


— Ce basme despre suflet tot spuneţi voi acolo? Progresul 
nostru a nimicit fanteziile despre nu ştiu ce suflet, fantezii 
ale strămoşilor noştri. Trupul nostru este avuţia noastră 
cea mai de preţ. El este dumnezeul nostru. Cândva el 
secreta un mucus plângăcios care se numea suflet. Acum 


însă nu-l secretă. Prin evoluţie a devenit desăvârşit şi nu 
mai produce suflet, ci progres şi numai progres. 


Atunci prorocii vor preface prin semnul crucii toată apa din 
lume în sânge pentru a-şi întări cuvintele şi vor striga cu 
glas cumplit: 


— Noi vă vorbim, voi râdeţi sau vă mâniaţi. Noi vă 
învăţăm, voi bateţi câmpii. Pentru ultima oară, cu 
totul ultima, vă vorbeşte Făcătorul vostru prin noi, 
Hristos Cel răstignit şi înviat vă îndeamnă prin noi 
pentru ultima, ultima oară: Pocăiţi-vă! Miluiţi-vă 
pe voi înşivă şi smulgeţi-vă de pe marginea 
pierzării veşnice! Oare n-auziţi vuiet din 
depărtare? Nu simţiţi cum se cutremură 
pământul? Nu simţiţi mirosul din văzduh? Nu vă 
apare nimic în vis? N-auziţi glasurile din lumea 
cealaltă? Nu vedeţi vedenii? Cocorii simt 
apropierea iernii: cum de nu simţiţi voi apropierea 
Judecăţii? Pocăiţi-vă, ultimi urmaşi ai păcătosului 
Adam! 


Turbaţi de mânie şi cu totul ieşiţi din minţi vor 
răcni păcătoşii: 


— Evreii L-au omorât pe Hristos, amăgitor în timpul vieţii, 
iar progresul nostru L-a omorât pe Hristos, amăgitor după 
moarte. Pentru noi totul e relativ: cu uşurinţă 
preschimbăm orice adevăr în minciună şi orice minciună în 
adevăr. Dar ca să nu ne mai supăraţi, iată că vă vom omori 
cu ajutorul împăratului nostru. O, împărate al nostru, 
satano, ajută-ne nouă. 


Atunci se va ridica din adâncul iadului satana, şi se va 
aprinde mânia oamenilor până la fierbere și clocot 
împotriva celor doi martori ai lui Dumnezeu. Și îi vor 
omori. Şi va fi râs şi veselie pentru păcătoşi. 


Dar iată că în acel ceas se va cutremura pământul ca 
niciodată de la începutul lumii. Şi vor cădea multe dealuri 
şi munţi, şi se vor usca izvoarele apelor, şi mult popor va 
pieri. Şi nu va fi cine să îngroape morții. Dar, pe de altă 
parte, mulţi se vor teme şi se vor pocăi, şi vor da slavă lui 
Dumnezeu, Care e Viu în veacul veacului. Aceştia vor fi 
rodul ostenelii și suferinţei celor doi martori, mucenici 
pentru adevăr. 


În cele din urmă întreaga lume va fi acoperită de beznă 
deasă, încât mulţi vor înnebuni de groază. Atunci, când 
oamenii vor fi deznădăjduiţi, şi pământul se va cutremura 
în chip nemaivăzut, şi se va lăsa beznă deasă, fără de veste 
se va auzi corul vieţuitorilor cereşti strigând din ce în ce 
mai răsunător: 


— Iată, Mirele vine! 


Ca într-o noapte întunecată, fără lună, va străluci deodată o 
lumină cu totul nouă, nemaivăzută, neobişnuită — va 
străluci Crucea, semnul Fiului Omului, în locul soarelui şi 
al lunii, ba încă mai puternic decât soarele, şi va lumina 
lumea întreagă. 


Atunci, o, slugă a lui Hristos şi împreună-slujitorule, Se va 
arăta El — mântuirea noastră și Mântuitorul nostru. 


Sfântul Nicolae Velimirovici, Răspunsuri la întrebări ale lumii de astăzi 
vol. 2 


TROPARUL SFÂNTULUI PROOROC ILIE TEZVITEANUL 20 
IULIE — Glasul 4: 


© Cel ce a fost înger în trup, temeiul proorocilor, al doilea 
Înaintemergător al venirii lui Hristos, Ilie, Măritul, care a trimis de 


sus lui Elisei dar, goneşte bolile şi pe cei leproși curăţeşte. 


Pentru aceasta şi celor ce-l cinstesc pe dânsul le izvorăşte tămăduiri. 


Amin. Sfinte Proorocule Ilie Tezvitene, roagă-te Lui Hristos 


Dumnezeu pentru noi. Amin. 


Sfântul Proroc Ilie a fost fiul lui Sovah, din cetatea Tesva, din Galaad, 
dincolo de Iordan. A trăit cu peste 800 de ani înainte de întruparea 
Mântuitorului, pe vremea regelui Ahab, care îşi luase de soţie o feniciană, 


Izabela din Sidon, închinătoare la Baal. 


Ahab a părăsit credinţa iudeilor şi a devenit şi el închinător la idoli, 
prigonind pe apărătorii dreptei credinţe. Atunci, ridicându-se Sfântul Ilie, 
a venit la curtea regelui şi îl mustra pe acesta pentru rătăcirea lui, 
prevestindu-i că se va abate asupra ţării o foamete mare ce va ţine trei ani 


şi şase luni. 


După această perioadă, Sfântul Ilie s-a reîntors la Ahab şi cu jertfa adusă 
pe muntele Carmel, jertfă asupra căreia Dumnezeu a trimis foc din cer, 
Prorocul a dovedit că străvechea credinţă pe care el o apăra era credinţa 
cea adevărată. Poporul văzând minunea pogorârii focului din cer, 


prinzând pe slujitorii lui Baal, i-a ucis. 


Prorocul Ilie a mai făcut şi alte minuni: a înviat pe fiul văduvei din Sarepta 
Sidonului, a despărţit apa Iordanului şi a vorbit cu Dumnezeu pe Horeb. 
Prin vrerea Domnului a fost ridicat cu trupul la cer, netrecând prin 
moarte. Sfântul Ilie va reveni pe pământ la sfârşitul veacurilor, îl va 
mustra pe Antihrist şi va fi omorât de către el, după care va fi înviat de 


Mântuitorul Hristos. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 


din acest motiv vă cerem acum ajutorul. Ne puteţi 


sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


Multumim celor care ne-au ajutat până acum! 


Un comentariu 


Duhul Capitanului 


22 julie 2023 la 0:12 
Pocaiti-va că s-a apropiat Împărăția cerurilor! 


Rhnaspundadae 
x 


